b'\n_START_ARTICLE_\nGrillp\xc3\xb8lse\n_START_SECTION_\nHistorikk\n_START_PARAGRAPH_\nI Norge ble grillp\xc3\xb8lser en del av p\xc3\xb8lsesortimentet fra 1960-tallet. Grillp\xc3\xb8lsene var fra f\xc3\xb8rst av et supplement til tilbudet fra p\xc3\xb8lsekiosker som tidligere bare hadde wienerp\xc3\xb8lser. _NEWLINE_Grillp\xc3\xb8lsene hadde helt regelmessig st\xc3\xb8rrelse og form, noe st\xc3\xb8rre diameter enn wienerp\xc3\xb8lser, og var tilpasset oppvarming p\xc3\xa5 motoriserte, roterende grillapparater. Etter hvert som grilling fikk st\xc3\xb8rre utbredelse som en sommerlig, utend\xc3\xb8rs mannfolksport, kom produktet ogs\xc3\xa5 inn i dagligvarehandelen. P\xc3\xb8lsene serveres gjerne sammen med p\xc3\xb8lsebr\xc3\xb8d, lompe, sennep, ketchup, l\xc3\xb8k, bostonagurk, rekesalat og annet typisk f\xc3\xb8lge til p\xc3\xb8lser.'